钦定古今图书集成/明伦汇编/闺媛典/第334卷 > 裴羽仙
## 钦定古今图书集成/明伦汇编/闺媛典/第334卷 > 裴羽仙

按《诗话》：裴羽仙，裴悦之妻也。悦征匈奴不归，妻思慕
悲切，作诗《寄征衣》云：“深闺乍冷开香匣，玉著微微湿
红颊。一阵金风杀柳条，浓烟半夜成黄叶。重重白练
如霜雪，独下寒阶转凄切。祇知抱杵𢭏秋砧，不觉高
楼已无月。时听寒鸦自呼唤，纱窗只有灯相伴。几转
齐纨又懒裁，离鸾空逐金刀断。细想仪形执刀尺，回”
刀剪破澄江色。愁把金针信手缝，惆怅无人试宽窄。
时时举袖匀残泪。红笺谩有千行字。书中不尽心中
事，一半殷勤托边使。